Үрге күлдән йәки Уберлинген күленең төньяҡ-көнбайыш тармағынан ҙур Бодарюк ярымутрауы менән айырылған Түбәнге күл, Унтерзеее, 63 км² майҙанды биләй. Ул төрлө цунгтарҙың остағы мореналары һәм урта мореналарынан төҙөлгән һәм ныҡ бүленгән. Күлдең был өлөштәренең үҙ исемдәре бар. Райхенау утрауынан төньяҡҡа табан Гнаден күле (нем. Gnadensee) бар. Райхенау утрауынан көнбайышҡа табан, Хёри ярымутрауы (нем. Höri) һәм Меттнау (нем. Mettnau) ярымутрауы араһында Целлер (нем. Zellersee) күле бар. Бодарюк ярымутрауының көньяҡ өлөшөндәге друмлиндар күлдең төньяҡ өлөшөндә дауам итә. Готтлибендан алып Эшенцҡа тиклем Райхенауҙың көньяғында Рейн күле йәйелеп ята. Карталарҙың күпселегендә Рейн (нем. Rheinsee) атамаһы күрһәтелмәгән.